الحمد لله والصلاة والسلام على رسول الله وبعد البيوت السعيدة. ازاي يبقى فيه بيت سعيد بين رجل وامرأة هقول لك اربع محاور يقوم عليها اي بيت سعيد. المحور الاول اسمه التغافل
المحور التاني تنازل. المحور التالت الكتمان المحور الرابع ممنوع ردود الافعال عند الغضب المحور الاول اللي هو التغافل. وده من اقوى المحاور. التغافل. يعني ما تركزش في كل حاجة. وهي ما تركزش في كل حاجة. اتعلمنا الموضوع ده من النبي عليه
الصلاة والسلام. قال الله تعالى واصفا حال النبي عليه الصلاة والسلام. حصلت مشكلة كده بينه وبين السيدة عائشة والسيدة حافصة. وهو عرف اللي حصل. فلما جه يقول لهم على اللي حصل ما قلش كل حاجة. قال حاجات
وتغاضى عن حاجات قال تعالى واز اصر النبي الى بعض ازواجه حديسا فلما نبأت به واظهره الله عليه عرف بعضه واعرض عن بعض. هي ديت انك انت ما تحاسبش زوجتك على كل حاجة. وانت ما تركزيش معه في كل حاجة. لازم حتة من التغافل. هي نسيت حاجة اعمل
نفسك مش واخد بالك. هو قال كلمة في وسط كلامه ما عجبتنيش اعملي نفسك ما خدتيش بالك. لو ركزنا مع بعض في كل حاجة عمره بيدن ما يكون بيت سعيد. التغافل. نمرة اتنين التنازل
لما اتنين بيتجوزوا ده له طباع وهي لها طباعة لو كل واحد فيهم ظل متمسك بطباعه جدا وعايز التاني هو اللي يطبق عليه عمرها ما هتكون ابدا. لازم دوت بيتنازل عن حاجة وده بيتنازل عن حاجة وده بيقرب وده بيقرب
لغاية ما يبتدوا يعني يحصل بينهم تناسق ويبتدوا يعيشوا مع بعض. لو كل واحد اصر على طبع معين وعايز التاني هو اللي يتنازل له فقط من غير ما يحصل تنازل
المتبادل. البيت ده مش بيكون بيت سعيد. نمرة تلاتة الكتمان. يعني ايه الكتمان؟ افترض حصلت مشكلة وارد وارد يحصل مشكلة. من اسباب السعادة اسناء المشكلة ان الخبر ده ما يطلعش برة البيت. يعني ما ينفعش باي حال من الاحوال ان الاهل هنا او هنا يعرفوا بالمشكلة ابدا مهما كانت. مهما
والى المشكلة بتكبر ومش بتتحل. احيانا بتتحل بين الزوجين لكن بيفضل النار المشتعلة بين اهل هنا والاهل هنا ممكن تخلي المشكلة تتكرر تاني او ما تتحلش ما قلش ابدا. اسوء من كده ان الزوجة تطلع من البيت لما يحصل مشكلة وتروح عند اهلها. قال تعالى لا تخرجوهن من بيوتهن ولا يخرجن الا ان يأتين بفاحشة
مبينة. نمرة اربعة ممنوع ردود الافعال عند الغضب. حتى لو غضبنا حتى لو اتكلمنا حتى لو اتنرفزنا ممنوع اي قرارات خالص. لا انت تطلبي طلاق ولا هو يطلق ولا هو ياخد قرار ولا انت تاخدي قرار اتنرفزه وتكلمه. لكن قرارات لأ. اهدى خالص ونفكر بالراحة وخد القرار اللي تاخده. بس
الهدوء هتاخد قرار سليم. روشتة سهلة تغافل تنازل كتمان ممنوع ردود الافعال عند الغضب. دي روشتة البيت السعيد حتى لو فيه مشاكل ربنا يجعل بيوتنا سعيدة. السلام عليكم ورحمة الله